One Sweet Day

One Sweet Day (בעברית: יום אחד מתוק) הוא סינגל של הזמרת מריה קארי בשיתוף עם להקת הבנים האמריקאית בויז טו מאן. השיר יצא לאור ב-14 בנובמבר 1995, כסינגל השני מתוך אלבום האולפן הרביעי של קארי, Daydream. השיר הגיע למקום הראשון במצעד הבילבורד הוט 100, השני במצעד המוזיקה האוסטרלי, והשישי במצעד הסינגלים הבריטי. השיר נכתב על ידי קארי ובויז טו מאן עצמם ביחד עם וולטר אפאנאסייף. השיר מדבר על מותו של אדם אהוב, על איך הם לקחו אותו כמובן מאליו ולמעשה החמיצו אותו ועל איך הם כביכול רואים אותו בשמיים. קארי ובויז טו מן כתבו את השיר כל אחד מהם על אדם אמיתי מחייהם וגם בהשראת מחלת האיידס. השיר זכה לשבחים נרחבים ממבקרי המוזיקה, ששיבחו אות המילים שלו ואת התוכן הלירי שלו וכינו אותו כאחד מהשירים הבולטים באלבום. מגזין רולינג סטון הכתיר את שיתוף הפעולה של קארי ובויז טו מן כשיתוף הפעולה הטוב ביותר בכל הזמנים. השיר שבר שיא היסטורי בכך ששהה 16 שבועות במקום הראשון בארצות הברית מה שהפך אותו לשיר ששהה הכי הרבה שבועות במקום הראשון במצעד אי פעם, ולימים הפך לשיר המצליח ביותר במדינה בשנות ה-90. גם בעולם השיר זכה להצלחה גדולה כאשר הגיע למקום ה-6 במצעד האירופאי הכללי, למקום ה-2 באוסטרליה, למקום ה-1 בניו זילנד, למקום ה-6 בבריטניה ולמקום ה-2 בקנדה. נכון להיום הוא מכר קרוב ל-7 מיליון עותקים מה שהופך אותו לאחד מהשירים הנמכרים ביותר אי פעם. הקליפ לשיר צולם בפברואר 1995 והוא כולל קטעים של קארי ובויז טו מן מקליטים את השיר באולפן ההקלטות. לוח הזמנים הצפוף של קארי ובויז טו מן לא אפשר להם להקליט וידאו קליפ תקין אך מאוחר יותר קארי אמרה כי היא מרוצה מהקליפ מכיוון שלטענתה שום קליפ רגיל לא היה יכול ללכוד את המסר הלירי החזק של השיר. גם מבקרי המוזיקה טענו כי הקליפ היה חכם והוא העניק כבוד למסר חסר האנוכיות של השיר, וכי הרעיון לצלמו באולפן הקלטות היה הטוב ביותר שאפשר. על מנת לקדם את השיר ביצעה אותו קארי בטקס פרסי הגראמי. בנוסף היא גם ביצעה אותו בטקס האזכרה של הנסיכה דיאנה. לימים השיר גם נכלל באלבומי אוסף של הזמרת ובניהם אלבום אוסף להיטי מקום הראשון שלה משנת 1998, אלבום אוסף הלהיטים שלה Greatest Hits, ואלבום אוסף הבלדות שלה The Ballads. בנוסף הוא גם נכלל בארבעה מסיבובי ההופעות שלה. אתר האינטרנט הרשמי של One Sweet Day מידע על הסינגל "One Sweet Day" באתר מיוזיק בריינז מידע על היצירה "One Sweet Day" באתר Discogs סרטון השיר "One Sweet Day" באתר יוטיוב "Billboard - Music Charts, News, Photos & Video". Billboard. נבדק ב-2018-03-17. Steffen Hung, australian-charts.com - Australian charts portal, www.australian-charts.com Official Charts Company, www.officialcharts.com (באנגלית) "This Week in Billboard Chart History: In 1995, Mariah Carey & Boyz II Men Began a Record Run at No. 1". Billboard. נבדק ב-2018-03-17. "Most Weeks at No. 1 on Billboard Hot 100 By Title". Billboard. נבדק ב-2018-03-17. David Kent (1993). Australian Chart Book 1970–1992. Australia: St Ives, N.S.W. : Australian Chart Book. ISBN 0-646-11917-6. Gold & Platinum, RIAA (באנגלית) Ask Billboard: Katy Perry Regains No. 1 Momentum, Billboard, ‏2014-02-17 "British single certifications – Mariah Carey – One Sweet Day". British Phonographic Industry. Select singles in the Format field. Select Silver in the Certification field. Type One Sweet Day in the "Search BPI Awards" field and then press Enter. All I Want For Christmas Is You | Mariah Carey | Video | MTV UK, web.archive.org, ‏2011-06-06 IFPI Norsk platebransje, web.archive.org, ‏2012-07-25 The Official New Zealand Music Chart, THE OFFICIAL NZ MUSIC CHART (באנגלית) Disque en France, web.archive.org, ‏2012-09-13